***Csongrád Város Polgármesterétől***

Száma: Fjl/217-1/2024.

Témafelelős: Harangozóné Pálnok Orsolya

**E l ő t e r j e s z t é s**

**Csongrád Városi Önkormányzat Képviselő-testületének**

**2024. február 28-án tartandó rendkívüli ülésére**

**Tárgy:** “Összekötő” – helyi human fejlesztések Csongrádon elnevezésű pályázat benyújtása

**Tisztelt Képviselő-testület!**

A Széchenyi Terv Plusz keretében megjelent a TOP-Plusz-3.1.3-23 kódszámú „Helyi humán fejlesztések” című felhívás. A felhívás célja a Vármegyei Esélyteremtő Paktumok és a Szolgáltatási Út Térképek által feltárt vármegyei szolgáltatáshiányokra válaszoló intézkedések megvalósítását támogató tevékenységek megvalósítása.

Ennek érdekében a Felhívás beavatkozásai keretében lehetőség van:

- a szociális alapszolgáltatásokhoz és gyermekjóléti alapellátásokhoz kapcsolódó szemléletformálásra;

- társadalmi befogadást, társadalmi kohéziót és identitást, munkaerő-piaci kompetenciát és együttműködések erősítését célzó közösségi programok megvalósítására;

- a szolgáltatásokhoz való hozzáférés javítására, összehangolására;

- egészségfejlesztési és egészségügyi prevenciós programok szervezésére; valamint

- szemléletformáló tevékenységek, programok megvalósítására.

A Felhívás keretében a Vármegyei Esélyteremtő Paktumokhoz, illetve Szolgáltatási Út Térképekhez illeszkedő tevékenységek megvalósítása támogatható. A tervezett fejlesztésünk a fentiekhez illeszkedve 12 hónapos projektfejlesztési időszakot követően 36 hónapon keresztül biztosít tevékenységeket, szolgáltatásokat a Csongrádon élők számára.

Tevékenységeink fókuszában a nők, a mélyszegénységben élők, romák, a fogyatékkal élő személyek, valamint a gyermekek és idősek esélyeinek növelése, esélyegyenlőségük előmozdítása, felzárkózásuk és fejlesztésük elősegítése áll.

A projekt programjait a Felhívással összhangban a helyi igényekre alapozva terveztük meg, összhangban a Vármegyei Esélyteremtő Paktum és a Szolgáltatási Út Térkép dokumentumentumokkal.

A projektterv összhangban a befogadó, együttműködő helyi társadalom elképzelésével az ***Összekötő*** címet kapta, amely azt hivatott szimbolizálni, hogy a projekt tevékenységei által különböző társadalmi csoportokat köt össze és közelít egymáshoz. A tervezett programok tematikájukat, felépítésüket és tartalmukat illetően a felhívás céljainak megvalósulását szolgálják.

Projektünk a főbb témakörök mindegyikéhez kapcsolódóan tartalmaz tevékenységet. Ezzel járulunk hozzá az operatív program (OP) „PO4 viii. Az aktív befogadás ösztönzése, többek között az esélyegyenlőség, a megkülönböztetésmentesség és az aktív részvétel előmozdítása, valamint a foglalkoztathatóság javítása érdekében, különösen a hátrányos helyzetű csoportok számára” egyedi célkitűzése által megfogalmazott célok megvalósításához.. A tervezett tevékenységein közösségi alapúak, a helyi közösségek megerősítése révén járul hozzá az egyének és kisebb csoportok fejlesztéséhez amelynek eredményeként egyéni fejlődés indukálódik, és javul a nők, a mélyszegénységben élők, romák, a fogyatékkal élő személyek, valamint a gyermekek és idősek helyzete.

A pályázat benyújtása <https://www.palyazat.gov.hu/programok/szechenyi-terv-plusz/top-plusz/top-plusz-313-23-bk2/alapadatok> linken elérhető pályázati felhívásnak megfelelő szakmai tartalommal történik.

**A támogatás mértéke, összege, a megvalósítás időtartalma, benyújtási határidő**: A támogatás maximális mértéke az összes elszámolható költség 100 %-a. Előleg igénylésre van lehetőség.

A támogatási kérelem benyújtására konzorciumi formában van lehetőség, ezért Csongrád Városi Önkormányzat, mint gesztor a pályázatot a Bölcső Nagycsaládosok Csongrádi Egyesületével közösen nyújtja be. A konzorcium vezetője Csongrád Városi Önkormányzat.

A benyújtásra kerülő támogatási kérelem összege: **400.000.240 Ft**, amelyből Csongrád Városi Önkormányzat költségvetési összege 334.856.233 Ft, a Bölcső Nagycsaládosok Csongrádi Egyesülete költségvetési összege: 65.144.007 Ft

A projekt megvalósítás tervezett időszaka: 2024.09.01.-2028.08.31.

Kérem a Képviselő – testületet, hogy az előterjesztést megvitatni, az előterjesztés mellékletét képező határozati javaslatot elfogadni szíveskedjen!

**Határozati javaslat**

Csongrád Városi Önkormányzat Képviselő-testülete megtárgyalta a TOP\_PLUSZ-3.1.3-23 kódszámú, „Helyi humán fejlesztések” című pályázati felhívásra benyújtandó a „“Összekötő” – helyi human fejlesztések Csongrádon elnevezésű pályázat benyújtása” tárgyú előterjesztést.

1. Csongrád Városi Önkormányzat Képviselő-testülete egyetért azzal, hogy Csongrád Városi Önkormányzat konzorciumi partnerségben a Bölcső Nagycsaládosok Csongrádi Egyesületével kérelmet nyújtson be a TOP-PLUSZ-3.1.3-23 kódszámú, „Helyi humánfejlesztések” című felhívásra.
2. A támogatási kérelem keretében megvalósítani tervezett projekt összköltsége bruttó: 400.000.240 Ft, amely összköltségvetésből Csongrád Városi Önkormányzat költségvetési része 334.856.233 Ft melyhez Csongrád Városi Önkormányzat 100%-os mértékű támogatást igényel.
3. A Képviselő-testület felhatalmazza a polgármestert a támogatási kérelem elkészítésére, benyújtására, valamint a támogatási kérelem benyújtásához szükséges dokumentumok és a konzorciumi szerződés aláírására.

**Felelős:** polgármester

**Határidő:** pályázat benyújtási határideje

Erről jegyzőkönyvi kivonaton értesítés kap:

A Képviselő-testület tagjai

Fejlesztési és Üzemeltetési Iroda

Gazdálkodási Iroda

Csongrád, 2024. február 23.

Bedő Tamás

polgármester